Rozhodnutie Komisie
z 18. februára 2004,
ktorým sa na rok 2004 stanovuje predbežné rozdelenie finančných prostriedkov z Fondu spoločenstva pre tabak medzi členské štáty na opatrenia uvedené v článkoch 13 a 14 nariadenia (ES) č. 2182/2002
[oznámené pod číslom dokumentu K(2004) 493]
(2004/148/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2075/92 z 30. júna 1992 o spoločnej organizácii trhu so surovým tabakom [1], a najmä na jeho článok 14a,
keďže:
(1) Články 13 a 14 nariadenia Komisie (ES) č. 2182/2002 zo 6. decembra 2002, ktorými sa stanovujú podrobné pravidlá na uplatnenie nariadenia Rady (EHS) č. 2075/92 so zreteľom na Fond spoločenstva pre tabak [2], stanovujú opatrenia na podporenie zmeny produkcie tabaku. Tieto opatrenia sa majú financovať z Fondu spoločenstva pre tabak zriadeného na základe článku 13 nariadením (EHS) č. 2075/92.
(2) Celková čiastka, ktorú má Fond spoločenstva pre tabak k dispozícii na rok 2004, je 28,8 miliónov EUR, z toho 50 % by sa malo použiť na financovanie osobitných opatrení na pomoc pestovateľom tabaku prejsť na iné plodiny alebo na iné hospodárske činnosti, ktoré vytvoria pracovné miesta, a na financovanie s tým súvisiacich štúdií.
(3) Preto je potrebné stanoviť predbežné rozdelenie čiastky, ktorá je k dispozícii, medzi zainteresované členské štáty v súlade s článkom 17 ods. 2 nariadenia (ES) č. 2182/2002.
(4) Opatrenia ustanovené v tomto nariadení sú v súlade so stanoviskom Riadiaceho výboru pre tabak,
PRIJALA TOTO ROZHODNUTIE:
Článok 1
Predbežné rozdelenie finančných prostriedkov z Fondu spoločenstva pre tabak na rok 2004 medzi členské štáty na opatrenia uvedené v článkoch 13 a 14 nariadenia (ES) č. 2182/2002 je stanovené v prílohe.
Článok 2
Toto rozhodnutie je adresované členským štátom.
V Bruseli 18. februára 2004